**KONSOLIDĒTS**

Balvos

 **APSTIPRINĀTS**

ar Balvu novada domes

2022.gada 21. jūnija

lēmumu (sēdes protokols Nr. 14. 2.§)

[Grozījumi: 22.12.2022., prot.Nr.25, 3.§](Tilzas_psk_nol_groz_20221222.docx)

**TILžas PAMATskolas**

**nolikums**

*Izdots saskaņā ar*

*likuma “Par pašvaldībām” 21. panta pirmās daļas 8.punktu,*

*Izglītības likuma 22.panta pirmo un otro daļu,*

*Vispārējās izglītības likuma 8. un 9.pantu*

 **I. Vispārīgie jautājumi**

1. Tilžas pamatskola (turpmāk tekstā – Izglītības iestāde) ir Balvu novada pašvaldības (turpmāk tekstā – Dibinātājs) dibināta un pakļautībā esoša vispārējās izglītības iestāde.
2. Izglītības iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī Dibinātāja izdotie tiesību akti un šis nolikums.
3. Izglītības iestādei ir juridiskās personas statuss, tai ir sava simbolika, noteikta parauga veidlapas un var būt norēķinu konti bankā.
4. Izglītības iestādes juridiskā adrese: Raiņa iela 15, Tilža, Tilžas pagasts, Balvu novads,

LV- 4572.

1. Dibinātāja juridiskā adrese: Bērzpils iela 1A, Balvi, Balvu novads, LV-4501.
2. Iestādes izglītības programmu īstenošanas vietu adreses norādītas Valsts izglītības

informācijas sistēmā Ministru kabineta noteiktajā kārtībā.

**II. Izglītības iestādes darbības mērķis, pamatvirziens un uzdevumi**

1. Izglītības iestādes darbības mērķis ir veidot visiem izglītojamajiem pieejamu izglītības vidi, īstenot kvalitatīvu mācību un audzināšanas procesu, nodrošināt valsts pirmsskolas izglītības vadlīnijās un valsts pamatizglītības standartā noteikto mērķu un uzdevumu sasniegšanu.
2. Izglītības iestādes darbības pamatvirziens ir izglītojošā darbība un audzinošā darbība.
3. Izglītības iestādei ir sekojoši uzdevumi:
	1. īstenot izglītības programmas;
	2. radīt izglītības vidi, kurā izglītojamajiem tiek nodrošināta dzīvei nepieciešamo zināšanu, prasmju un attieksmju veidošanās;
	3. veicināt katra izglītojamā pašapziņas veidošanos un izaugsmi atbilstoši viņa spējām, vajadzībām un mainīgās dzīves prasībām;
	4. izkopt izglītojamo prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
	5. veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;
	6. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību, vienlaicīgi pilnveidojot izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem un audzinot krietnus, godprātīgus, atbildīgus cilvēkus – Latvijas patriotus;
	7. sadarboties ar izglītojamo likumiskajiem pārstāvjiem, lai nodrošinātu izglītības ieguvi;
	8. nodrošināt licencēto izglītības programmu īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;
	9. racionāli un efektīvi izmantot izglītībai atvēlētos finanšu resursus un meklēt iespējas resursu palielināšanai;
	10. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes vai dibinātāja tīmekļvietnē;
	11. nodrošināt izglītojamo, pedagogu, dibinātāja un vecāku sadarbību;
	12. pildīt citus normatīvajos aktos paredzētos izglītības iestādes uzdevumus.

**III. Izglītības iestādē īstenojamās izglītības programmas**

1. Izglītības iestāde īsteno šādas licencētas izglītības programmas:
	1. vispārējās pirmsskolas izglītības programma, izglītības programmas kods 01011111;
	2. vispārējās pamatizglītības (1.–9. klasēm) programma, izglītības programmas kods 21011111;

10.21. speciālās pirmsskolas izglītības programma izglītojamiem ar jauktiem attīstības traucējumiem, izglītības programmas kods 01015611;

* 1. speciālās pirmsskolas izglītības programma izglītojamiem ar garīgās veselības traucējumiem, izglītības programmas kods 01015711
	2. speciālās pamatizglītības programma izglītojamiem ar mācīšanās traucējumiem, izglītības programmas kods 21015611;
	3. speciālās pamatizglītības programma izglītojamiem ar garīgās attīstības traucējumiem, izglītības programmas kods 21015811;
	4. speciālās pamatizglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem, izglītības programmas kods 21015911.

*(Grozīts ar Balvu novada domes 22.12.2022. lēmumu (protokols Nr.25, 3.§))*

1. Izglītības iestāde var pastāvīgi īstenot interešu izglītības un pedagogu tālākizglītības programmas.
2. Izglītības iestādei ir tiesības izmantot Latvijas Republikas Izglītības un zinātnes ministrijas, Valsts izglītības satura centra un autorkolektīvu vai Izglītības iestādes pedagogu izstrādātās mācību priekšmetu programmas, kas izstrādātas un apstiprinātas atbilstoši normatīvajos aktos noteiktajai kārtībai.
3. Mācību valoda Izglītības iestādē ir valsts valoda.

**IV. Izglītības procesa organizācija**

1. Izglītības procesa organizāciju Izglītības iestādē nosaka Izglītības likums, Vispārējās izglītības likums, citi normatīvie akti, šis nolikums, Izglītības iestādes Darba kārtības noteikumi, Iekšējās kārtības noteikumi un citi Izglītības iestādes iekšējie normatīvie akti, kā arī citi iestādes vadītāja (turpmāk – Iestādes direktors) izdotie tiesību akti un lēmumi.
2. Pirmsskolas izglītības programmās izglītojamo uzņemšanas kārtību nosaka dibinātājs normatīvajos aktos noteiktajā kārtībā. Pirmsskolas izglītības programmu apgūst izglītojamie no 1,5 gadu līdz 7 gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi var pagarināt vai saīsināt par vienu gadu saskaņā ar vecāku vēlmēm un ģimenes ārsta vai psihologa atzinumu.
3. Mācību ilgumu, īstenojot vispārējās pamatizglītības programmas, nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets. Mācību darba organizācijas pamatforma ir mācību stunda. Iestādes direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Mācību stundu slodzes sadalījumu pa dienām atspoguļo mācību priekšmetu un stundu plāns ar kopējo mācību stundu skaitu mācību priekšmetā.
4. Pirmsskolas izglītības pakāpē mācību satura apguvei katru nedēļu plāno rotaļnodarbības ar integrētu mācību saturu bērna fiziskajai, psihiskajai un sociālajai attīstībai.
5. Izglītības iestāde izglītības procesa darba organizēšanā ņem vērā izglītojamā veselības stāvokli, vajadzības, intereses un spējas, kā arī nodrošina viņa individuālo attīstību, ja nepieciešams izstrādājot individuālu mācību plānu.
6. Izglītojamo uzņemšana, pārcelšana nākamajā klasē un atskaitīšana no iestādes vispārējās pamatizglītības programmās notiek Ministru kabineta noteiktajā kārtībā.
7. Izglītības iestāde nosaka vienotu izglītojamo sasniegumu vērtēšanas kārtību, ievērojot valsts izglītības standartā noteiktos vērtēšanas pamatprincipus. Katra mācību priekšmeta pārbaudījumu apjomu, skaitu, izpildes laiku un vērtēšanas kritērijus nosaka attiecīgā priekšmeta pedagogs, saskaņa ar spēkā esošajiem normatīvajiem aktiem.
8. Pirmsskolas izglītības satura apguves plānotos rezultātus nosaka valsts pirmsskolas izglītības vadlīnijas. Izglītības programmas apguves laikā izglītojamo zināšanu, prasmju, attieksmju un snieguma vērtējumu izsaka mutvārdos un aprakstoši, uzsverot pozitīvo un nozīmīgo viņa darbībā un sasniegumos.
9. Iestādes direktors, ievērojot pirmsskolas izglītojamo likumisko pārstāvju pieprasījumu un dibinātāja noteikto izglītojamo uzņemšanas iestādē kārtību, komplektē grupas (pēc izglītojamo vecumiem, skaita, iestādes darba laika u.c. kritērijiem), ievērojot normatīvajos aktos noteiktās higiēnas un drošības prasības.
10. Izglītības iestādē ir pagarinātās dienas grupa un internāts - dienesta viesnīca, kuri darbojas saskaņā ar Izglītības iestādes izstrādātajiem iekšējiem noteikumiem un kuru finansēšanas kārtību nosaka Dibinātājs.
11. Izglītības programmu apguvi apliecina normatīvajos aktos noteiktajā kārtībā izsniegti dokumenti.

**V. Izglītojamo tiesības, pienākumi un atbildība**

1. Izglītojamā tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un Izglītības iestādes iekšējos normatīvajos aktos.
2. Izglītojamais ir atbildīgs par savu rīcību iestādē atbilstoši normatīvajos aktos noteiktajam.

**VI. Pedagogu un citu darbinieku tiesības un pienākumi**

1. Izglītības iestādi vada Iestādes direktors, kuru pieņem darbā un atbrīvo no darba Dibinātājs normatīvajos aktos noteiktajā kārtībā. Iestādes direktora tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Iestādes direktora tiesības un pienākumus precizē darba līgums un amata apraksts.
2. Pedagogus un citus darbiniekus darbā pieņem un atbrīvo no darba Iestādes direktors normatīvajos aktos noteiktajā kārtībā. Iestādes direktors ir tiesīgs deleģēt pedagogiem un citiem Izglītības iestādes darbiniekiem konkrētu uzdevumu veikšanu.
3. Izglītības iestādes pedagogu tiesības, pienākumi un atbildība noteikta Izglītības likumā, Bērnu tiesību aizsardzības likumā, Fizisko personu datu aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību precizē darba līgums un amata apraksts.
4. Citu Izglītības iestādes darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Šo Izglītības iestādes darbinieku tiesības, pienākumus un atbildību precizē darba līgums un amata apraksts.

**VII. Izglītības iestādes padomes izveidošanas kārtība un kompetence**

1. Iestādes direktoram ir pienākums nodrošināt iestādes padomes izveidošanu un darbību.
2. Izglītības iestādes padomes kompetenci nosaka Izglītības likums, un tā darbojas saskaņā ar Izglītības iestādes padomes darbību reglamentējošu normatīvo aktu, ko, saskaņojot ar direktoru, izdod padome.

**VIII. Izglītības iestādes pedagoģiskās padomes izveidošanas kārtība un kompetence**

1. Izglītības iestādes pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.
2. Pedagoģisko padomi vada Izglītības iestādes direktors.

**IX. Izglītības iestādes izglītojamo pašpārvalde**

1. Lai risinātu jautājumus, kas saistīti ar izglītojamo interesēm Izglītības iestādē un līdzdarbotos Izglītības iestādes darba organizēšanā un mācību procesa pilnveidē, Izglītības iestādes padome ir tiesīga veidot izglītojamo pašpārvaldi. Izglītojamo pašpārvaldes darbību atbalsta Izglītības iestādes direktors un pedagogi.
2. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglamentējošs normatīvais akts, ko saskaņojot ar direktoru, izdod izglītojamo pašpārvalde.

**X. Izglītības iestādes iekšējo normatīvo aktu pieņemšanas kārtība un iestāde vai pārvaldes amatpersona, kurai privātpersona, iesniedzot attiecīgu iesniegumu, var apstrīdēt iestādes izdotu administratīvo aktu vai faktisko rīcību**

1. Izglītības iestāde saskaņā ar Izglītības likumā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus.
2. Izglītības iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Izglītības iestādes Dibinātājam Bērzpils ielā 1a, Balvos, Balvu novadā, LV- 4501.

**XI. Izglītības iestādes saimnieciskā darbība**

1. Izglītības iestāde ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī Izglītības iestādes nolikumā noteikto.
2. Atbilstoši normatīvajos aktos noteiktajam Izglītības iestādes direktors, saskaņojot ar Dibinātāju, ir tiesīgs slēgt ar juridiskām un fiziskām personām līgumus par dažādu Izglītības iestādei nepieciešamo darbu veikšanu un citiem pakalpojumiem (piemēram, sniedzot ēdināšanas, internāta pakalpojumus, telpu noma), ja tas netraucē izglītības programmu īstenošanai.

**XII. Izglītības iestādes finansēšanas avoti un kārtība**

1. Iestādes finansēšanas avotus un kārtību nosaka Izglītības likums, Vispārējās izglītības likums un citi normatīvie akti.
2. Izglītības iestādi finansē tās Dibinātājs. Valsts un pašvaldība piedalās Izglītības iestādes finansēšanā normatīvajos aktos noteiktā kārtībā.
3. Izglītības iestāde var saņemt papildu finanšu līdzekļus:
	1. ziedojumu un dāvinājumu veidā;
	2. sniedzot maksas pakalpojumus iestādes nolikumā noteiktajos gadījumos;
	3. no citiem ieņēmumiem.
4. Papildu finanšu līdzekļi ieskaitāmi iestādes attiecīgajā budžeta kontā un izmantojami tikai iestādes attīstībai;
	1. mācību līdzekļu iegādei;
	2. iestādes aprīkojuma iegādei;
	3. pedagogu un izglītojamo materiālai stimulēšanai.

**XIII. Izglītības iestādes reorganizācijas un likvidācijas kārtība**

1. Izglītības iestādi reorganizē vai likvidē Dibinātājs, normatīvajos aktos noteiktajā kārtībā, paziņojot par to Izglītības iestāžu reģistram.
2. Iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).

**XIV. Izglītības iestādes nolikuma un tā grozījumu pieņemšanas kārtība**

1. Izglītības iestāde, pamatojoties uz Izglītības likumu un Vispārējās izglītības likumu, izstrādā Izglītības iestādes nolikumu. Izglītības iestādes nolikumu apstiprina Dibinātājs.
2. Grozījumus Izglītības iestādes nolikumā var izdarīt pēc Izglītības iestādes Dibinātāja iniciatīvas, direktora vai Izglītības iestādes padomes, Pedagoģiskās padomes priekšlikuma.
3. Grozījumus nolikumā izstrādā Izglītības iestāde un apstiprina iestādes Dibinātājs.
4. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktajā kārtībā.

**XV. Citi būtiski noteikumi, kas nav pretrunā ar Vispārējās izglītības likumu, Izglītības likumu un citiem normatīvajiem aktiem**

1. Saskaņā ar normatīvajos aktos un Dibinātāja noteikto kārtību Izglītības iestāde veic dokumentu un arhīvu pārvaldību.
2. Izglītības iestāde normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu.
3. Izglītības iestāde normatīvajos aktos noteiktā kārtībā informē Dibinātāju par akreditācijas ekspertu komisijas ziņojumos norādīto ieteikumu ieviešanu.
4. Izglītības iestāde normatīvajos aktos noteiktā kārtībā nodrošina piekļuvi bibliotekārajiem, informācijas un karjeras attīstības atbalsta pakalpojumiem.
5. Izglītības iestāde normatīvajos aktos noteiktā kārtībā nodrošina izglītojamo profilaktisko veselības aprūpi un pirmās palīdzības pieejamību iestādē.
6. Izglītības iestāde sadarbībā ar Dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:
	1. attiecībā uz higiēnas noteikumu ievērošanu;
	2. civilās aizsardzības, ugunsdrošības, elektrodrošības un darba aizsardzības noteikumu ievērošanu.
7. Iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.
8. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.

**XVI. Noslēguma jautājums**

1. Nolikums stājas spēkā ar 2022.gada 1.augustu. Ar šī Nolikuma spēkā stāšanos spēku zaudē Tilžas vidusskolas nolikums, kas apstiprināts ar Balvu novada domes 2016. gada 10. marta lēmumu “Par Tilžas vidusskolas nolikuma apstiprināšanu” (prot. Nr. 4, 2.§).

Domes priekšsēdētāja vietniece S.Kapteine